  Виталий Пронин 3-тӥ - 5-тӥ гудырикошконэ Ижын ортчозы квадроциклъёсын ворттылонъя Can-am X race ӵошатсконъёс. Татчы ворттылыны лыктозы Россиысь, Украинаысь, Белоруссиысь он Казахстанысь квадроциклистъёс. Удмуртиын та ӵошатсконъёс 2-тӥзэ ортчозы ни. 2015-тӥ арын асьме дорын радъямын вал та вожвылъяськонлэн нырысетӥ этапез. Нош оглом туэ та ӵошатсконъёс ортчозы ни 25-тӥ ползэ. Таосыз ворттылонъёс ортчозы Ижысь П. Берш урам пумысь кыралын. Та инты квадроциклэн ворттылӥсьёс понна капчи ӧвӧл. Гурезьёсыз, нюкъёсыз трос. Калыклы тунсыко луоз учкыны, кызьы квадроциклистъёс соосты ортчыны быгатозы. Куазь пумысен сюлмаськонэз овӧл. Учкисьёслы зорлэсь ватскон интыос лэсьтэмын. Та вожвылъяськон улсын ик ортчоз Т3 турбо категориысь ралли-редъёсъя Россилэн кубокезлэн 3-тӥ этапез. Со сяна, туэ нырысьсэ стартэ потыны быгатозы али гинэ ворттылыны кутскисьёс. Та группалы капчиятэм куронъёс пуктӥсько. Ворттылон сюрес вылэ потон понна кулэ огшоры квадроцикл, шлем но экипировка. Удмуртилэсь отчы 3 экипаж пыриськыны мылкыд кариз ни. Ӵошатскон кутскоз 3-тӥ гудырикошконэ 16:30 часын Берш урамысь кыралын.  